cyanic-selkie/wikianc huggingface dataset:
Rekenmasjien
In 1833 het die Engelsman Charles Sabbage 'n rekenmasjien ontwerp wat in wese 'n rekenaar was en fundamenteel van die ander rekenmasjiene verskil het. Onder ŉ rekenaar word dan verstaan ŉ rekenmasjien wat wiskundige probleme kan oplos aan die hand van 'n program (stel instruksies) wat in 'n geheue vasgelê is. Die "analitiese" masjien van Babbage het uit 2 dele bestaan, naamlik 'n geheue, met 50 tel wiele, en 'n reken- of verwerkingseenheid, waarin tandwiele mekaar stapsgewys aangedryf het ten einde 'n program uit te voer.
Haliclona pigmentifera
Haliclona pigmentifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Rekenmasjien
Die programinstruksies is met behulp van ponskaarte in die geheue ingevoer. Die analitiese masjien van Babbage is egter nie gedurende sy leeftyd gebou nie, en eers nadat sy aantekeninge in 1937 herbestudeer is, is 'n rekenaar aan die hand daarvan gebou. Hierna het die rekenmasjiene en rekenaars 'n vinnige ontwikkeling meegemaak. Die belangrikste toepassing van elektromagnetiese rekenmasjiene is byvoorbeeld as kasregisters en boekhoumasjiene. Inmiddels het die eerste digitale rekenaar sy verskyning in die veertigerjare gemaak.
Haliclona pigmentifera
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1905 deur Dendy.
Rekenmasjien
In die rekenaars is eers relês (elektromagnetiese skakelaars) en later elektronbuise gebruik. Die elektriese stroomkringe van die toestelle het egter heelwat warmte ontwikkel en was onbetroubaar. Met die bekendstelling van die transistor het die rekenaars 'n baie groot verbetering ondergaan. Dit het ook gelei tot die ontwikkeling van geïntegreerde stroomkringe, waarin duisende mikroskopies klein transistors die skakelaksies verrig. Dieselfde tegnologie het die mikroverwerker opgelewer.
Dit bestaan uit 'n rekeneenheid (sentrale verwerkingseenheid) en ŉ geheue waarin programme vasgelê kan word. Die mikroverwerker word byvoorbeeld in sakrekenaars gebruik. Die sakrekenaars se geheues bevat 'n aantal standaard programmetjies aan die hand waarvan berekenings gedoen kan word.
Die uitgebreide gebruik van sakrekenaars, veral op skool, het egter die vrees laat ontstaan dat die basiese syfervaardigheid van die mens weer eens verlore kan gaan. Die oordeelkundige gebruik van die klein wonders bespaar nietemin baie tyd en vrywaar die gebruiker van lang, eentonige, herhalende berekenings, sodat 'n persoon hom by die werklike probleemstelling kan bepaal.
Haliclona petrosioides
Haliclona petrosioides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1932 deur Burton.
Goewermentsvlei
Die Goewermentsvlei is 'n vlei in die binneland van die Karoo, 800 km van die hoofstad Pretoria. Dit lê 903 meter bo seevlak op die westegrens van die Oos-Kaapprovinsie in Suid-Afrika. Die naaste dorp is Aberdeen in die Kamdeboo.
Ewald Wenck
Ewald Wenck (28 Desember 1891 – 3 April 1981) was 'n Duitse akteur. Hy was bekend vir sy rolle in die rolprente Karneval der Liebe (1943), Die Frau meiner Träume (1944), The Marriage of Figaro (1949), en Whirled into Happiness (1951).
Himno nacional de Chile
Himno nacional de Chile is sedert 1828 die nasionale volkslied van Chili. Die lied bestaan uit ses strofes en 'n koor. Die woorde is deur Eusebio Lillo geskryf en dit is deur Ramón Carnicer gekomponeer.
== Woorde == <div style="font-family: Georgia, Palatino, Palatino Linotype, Times, Times New Roman, serif;">
Koor
I
II
III
Jessica Barden
Jessica Barden (gebore 21 Julie 1992) is 'n Engelse aktrise. Sy is bekend vir haar rolle in die rolprente Tamara Drewe (2010), Hanna (2011), Far from the Madding Crowd (2015), en The Lobster (2015).
Himno nacional de Chile
IV
Pterygodium schelpei
Pterygodium schelpei is 'n meerjarige plant en geofiet wat hoort tot die genus Pterygodium. Die spesie is endemies aan die Noord-Kaap en die Wes-Kaap.
Himno nacional de Chile
V
VI
Geissorhiza cantharophila
Geissorhiza cantharophila is 'n meerjarige blomplant en geofiet wat tot die genus Geissorhiza behoort en is deel van die fynbos en die Sukkulente Karoo. Die spesie is endemies aan die Noord-Kaap en die Wes-Kaap en kom in die Klein Roggeveld voor. Dit plant het 'n voorkomsgebied van 1 335 km².
Pterygodium ukingense
Pterygodium ukingense is 'n meerjarige plant en geofiet wat hoort tot die genus Pterygodium. Die spesie is endemies aan Tanzanië.
Paul Herman
Paul Herman (29 Maart 1946-29 Maart 2022) was 'n Amerikaanse akteur. Hy was bekend vir sy rolle in die rolprente Heat (1995), Sleepers (1996), Silver Linings Playbook (2012), en American Hustle (2013).
Haliclona pocilliformis
Haliclona pocilliformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
SRGAP2
SRGAP2 is 'n geen wat 'n belangrike rol in die sinaptiese ontwikkeling van soogdiere, en gevolglik ook van die mens speel. Hierdie geen is by neuronale migrasie en neuronale differensiasie betrokke, wat die brein se vermoeë bepaal.
Haliclona pocilliformis
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1971 deur Griessinger.
SRGAP2
SRGAP2 is in die afgelope 3,4 miljoen jaar al drie keer in die menslike genoom gedupliseer. Die eerste duplisering van 3,4 miljoen jaar gelede (mjg) word SRGAP2B genoem. 'n Tweede duplisering het 2,4 mjg voorgekom en word SRGAP2C genoem. 'n Finale duplisering van ongeveer 1 miljoen jaar gelede staan as SRGAP2D bekend.
Die 2,4 miljoen jaar oue duplisering (SRGAP2C) verteenwoordig 'n verkorte weergawe waaroor 100% van alle mense beskik. Hierdie verkorte weergawe inhibeer die funksie van die voorvaderlike SRGAP2A-kopie, wat lei tot vinniger migrasie van neurone, die vertraging van sinaptiese veroudering en 'n verhoging in die digtheid van sinapse in die serebrale korteks.
Eksperimente op muise wat met SRGAP2 ingespuit is het 'n dramatiese verandering in hulle breine teweeg gebring. Dit het die snelheid en die werking van hulle breine beduidend verhoog.
Geissorhiza cedarmontana
Geissorhiza cedarmontana is 'n meerjarige blomplant en geofiet wat tot die genus Geissorhiza behoort en is deel van die fynbos. Die spesie is endemies aan die Wes-Kaap en kom op die Sederberg se suidelike hellings, by pieke voor. Daar is twee subpopulasies. Die plant word as seldsaam beskou.
Max Sonnenberg
regs|200px|duimnael|Max Sonnenberg.
Max Sonnenberg (Kaiserslautern, Palts, 3 Mei 1879 – Muizenberg, Kaapland, 28 Oktober 1955) was ’n sakeman, politikus en Joodse gemeenskapsleier.
Herkoms en lewe op Vryburg
Sonnenberg was die enigste seun van Louis Sonnenberg en sy vrou, Mathilde Strauss. Twee van sy Sonnenberg-ooms, Charles en Isaac (Ikey), het in 1867 na die vroeë diamantdelwery in Griekwaland-Wes geëmigreer en het Sonnenberg se vader, ’n onderwyser, en sy gesin oorreed om in 1891 hul voorbeeld te volg. Charles is reeds in 1896 verkies tot die Kaapse Wetgewer. Louis se gesin het eers op die nedersetting Madibogo gewoon waar hy ’n tak van S. Solomon & Co en ’n tweevertrekhotel bestuur het. Hulle het later op Vryburg gevestig, waar Sonnenberg se vader 'n winkel gehad het. Ná 'n tydperk as rondreisende handelaar langs die spoorlyn wat toe in aanbou was deur Betsjoeanaland na Rhodesië, het Sonnenberg in 1898 'n kruidenierswinkel in Bulawayo geopen.
Ná die Tweede Vryheidsoorlog (1899-1902) het hy na Vryburg teruggekeer, waar hy as boer en handelaar vooruitgegaan en burgemeester van die dorp geword (1919–'20) het nadat hy in 1912 tot die dorpsraad verkies is. Hy was ook 'n stigter van Bechuanaland Dairies, wat later deur die Royal Dairy Ltd. oorgeneem is. Hy het die staat oorreed om £40 000 vir die bou van ’n opgaardam te voorsien om die dorp se chroniese tekort aan water te oorkom. Tydens die 1918-griepepidemie het hy geld bygedra om die Vryburgse hospitaal van toerusting te voorsien, waarvoor hy later onverwags vergoed is en ’n sopkombuis opgerig het, wat hy en sy vrou amper eiehandig bedryf het.
In Kaapstad
In 1920 het Sonnenberg na Kaapstad verhuis waar hy die volgende jaar voorsitter van die Kaapse Kamer van Nywerhede geword en vervolgens 'n aantal belangrike ondernemings gestig het. In 1931 het hy Woolworths (Edms.) Beperk, een van Suid-Afrika se vroegste en suksesvolste kettingwinkels, gestig en tot sy dood voorsitter en hoofbestuurder daarvan gebly. Sy vriend Eli Susman het by hom aangesluit en die winkels in Transvaal bestuur. Sy seun, Richard, wat later goewerneur van die Universiteit van Tel Aviv was, het sy vader se pos as voorsitter van Woolworths oorgeneem en ’n ooreenkoms met die Britse kettingwinkel Marks & Spencer aangegaan waardeur Woolworths se reeks handelsware aansienlik uitgebrei is. (Volgens ’n ander bron was dit Max Sonnenberg wat ooreenkoms in 1947 gesluit het.)
Openbare diens
Sonnenberg het 'n lang en voortreflike loopbaan in die openbare lewe gehad: Van 1919 tot 1921 het hy Betsjoeanaland in die Volksraad verteenwoordig as lid van die Suid-Afrikaanse Party; daarna (1925-'38) was hy lid van die Kaapse provinsiale raad. In 1938 het hy na die Volksraad teruggekeer as die Verenigde Party-lid vir die kiesafdeling Suid-Skiereiland en die setel tot 1949, behou toe hy hom aan die aktiewe politiek onttrek het. Gedurende hierdie tweede fase van sy parlementêre loopbaan het Sonnenberg hom hoofsaaklik met handels- en nywerheidsaangeleenthede besig gebou. Hy was voorsitter van 'n gekose komitee waarvan die voorstel aanvaar is dat die sentrale regering die beheer oor vissery oorneem van die provinsiale owerhede.
Nadat hy hom in Muizenberg gevestig en 'n kiesafdeling aan die kus begin verteenwoordig het, het Sonnenberg se groot belangstelling in die see ontwikkel en baie gedoen om die vissers in Valsbaai te help. Hy was lid van 'n parlementêre kommissie wat die stigting van 'n seevaartkollege oorweeg het en het 'n groot bedrag geld aangebied vir die stigting van so 'n kollege. Niks het egter van hierdie projek gekom nie.
Hulp aan die Jode
Sy outobiografie, The way I saw it, wat in 1957 postuum in Kaapstad verskyn het, bevat lewendige staaltjies oor Sonnenberg se vroeë loopbaan in Rhodesië en Betsjoeanaland (Botswana) en verstrek gegewens oor sy verhouding met politieke leiers soos genl. J.B.M. Hertzog, genl. J.C. Smuts en dr. D.F. Malan, en oor sy onvermoeide pogings om Nazi-invloed in Suid-Afrika te bekamp. Sonnenberg se groot bewondering vir Smuts het sy toppunt bereik met die stigting in 1949 van die Max Sonnenberg-universiteitstrust, waardeur nagraadse studie van Suid-Afrikaners van alle rasse deur Veldmaarskalk Smuts-beurse gefinansier word. Die Trust het sedertdien die Max Sonnenberg-leerstoel vir Marine-geowetenskap aan die Universiteit van Kaapstad tot stand gebring.
Gesinslewe
Uit Sonnenberg se huwelik in 1906 met Lillie Isaacs (1887–1963), dogter van Samuel Isaacs van die Johannesburgse Beurs, is vyf kinders gebore: 'n seun Richard (gebore 1907) en vier dogters. Sy seun het hom as voorsitter van Woolworths opgevolg en dié pos jare lank beklee.
Staatskoerant
Die Staatskoerant is in teorie die amptelike blad wat deur die sentrale regering gebruik word om die algemene publiek oor sy aktiwiteite in te lig.
Onderwerpe
In die koerant verskyn die soort kennisgewings wat volgens wetgewing daarin moet verskyn. Dit behels onderwerpe soos proklamasies, regulasies, wetsontwerpe, wysigingswette, boedeltransaksies, titels van ongewensde publikasies, kennisgewings insake naamveranderings, verlore polisse en ander dokumente, terugtrekking van vuurwapenlisensies, registrasies en deregistrasies van maatskappye en handelsmerke, hoë aanstellings in die staatsdiens, grondonteiening, vervoerpermitte, dranklisensies, geregtelike verkopings, verlening van burgerskap, die verklaring van geboue of items tot nasionale gedenkwaardigheid en skoolkwartale. Wette word na ondertekening deur die Staatspresident gewoonlik in 'n Buitengewone Staatskoerant gepubliseer en tree eers vanaf die datum van publikasie in werking.
Uitgewer
Die Staatskoerant word deur die Departement van Binnelandse Sake uitgegee en versprei deur die Staatsdrukker.
Geskiedenis
Die voorloper van die huidige Staatskoerant was die Kaapsche Courant, Afrikaansche Berigter of de Verzamelaar en is vanaf 1826 uitgegee. In die eerste Staatskoerant na die stigting van die Unie van Suid-Afrika op 31 Mei 1910 is die amptelike aanstelling bekend gemaak van die goewerneur-generaal, die Britse Hoëkommissaris in Unie, die regters, ministers, prokureur-generaal en die administrateurs van die destydse vier provinsies. Op 31 Mei 1961 was daar ‘n Buitengewone Staatskoerant met die amptelike aankondiging van die stigting van die Republiek van Suid-Afrika.
Geissorhiza cataractarum
Geissorhiza cataractarum is 'n meerjarige blomplant en geofiet wat tot die genus Geissorhiza behoort en is deel van die fynbos. Die spesie is endemies aan die Wes-Kaap en kom van Bettiesbaai tot by Hermanus voor. Daar is drie subpopulasies. Dit plant het 'n voorkomsgebied van 210 km² en groei by watervalle en klam rotshange. Die plant word as seldsaam beskou.
16 Psyche
16 Psyche is een van die 10 asteroïdes in die asteroïdegordel met die grootste massa. Dit het ’n deursnee van meer as 200 km en bevat net minder as 1% van die massa van die hele asteroïdegordel. Dit is vermoedelik die ontblote ysterkern van ’n protoplaneet. Dit is die swaarste metaalagtige M-tipe asteroïde. Psyche is op 17 Maart 1852 in Napels deur die Italiaanse sterrekundige Annibale de Gasparis ontdek en na die Griekse mitologiese karakter Psyche genoem. Psyche is geskeduleer vir ruimteverkenning, met 'n NASA Psyche ruimtetuig, lansering wat in 2022 beplan word, aankoms in 2026, en orbitaalverkenning in 2026–2027.
Simbool
Die eerste 15 asteroïdes wat ontdek is, het simbole by sterrekundiges gekry as ’n soort snelskrifnaam. Psyche se simbool was x24px|16 Psyche, ’n halfsirkel met ’n ster bo-op; die halfsirkel verteenwoordig ’n skoenlapper se vlerk, die simbool van die siel (psyche is die Griekse woord vir "siel").
Die Duitse sterrekundige J.F. Encke het in 1851 voorgestel dat ’n syfer in ’n sirkel gebruik word in plaas van ’n simbool, en 16 Psyche was in 1852 die eerste nuwe asteroïde wat ontdek is wat volgens dié skema ’n naam gekry het.
Massa en vorm
duimnael|links|130px|Twee waarnemings van Psyche, in 2010 en 2014.
Psyche se massa is groot genoeg dat dit swaartekragversteurings by ander asteroïdes veroorsaak, en dit maak ’n massabepaling moontlik. Teen 2017 was die beste raming van sy massa 2.72 kg.
Ligkurwe-ontledings dui daarop dat Psyche se vorm taamlik oneweredig is. Daar is aansienlik minder massa naby die ewenaar by ’n lengtegraad van sowat 90°. Naby die suidpool is ook twee kleiner krateragtige induikings (50-70 km in deursnee).
Samestelling
Radarwaarnemings dui daarop dat Psyche ’n taamlik suiwer yster-nikkel-samestelling het, en dit stem ooreen met die feit dat dit een van die hoogste radaralbedo's in die asteroïdegordel het (0.37). Dit lyk of Psyche se oppervlak uit 90% yster bestaan, met klein hoeveelhede (6%) ortopirokseen.
Verkenning
In 2014 is ’n sending na Psyche aan Nasa voorgestel. ’n Span onder Lindy Elkins-Tanton van die Universiteit van Arizona het ’n konsep voorgelê vir ’n robotwenteltuig. Hulle het gevoel 16 Psyche sou ’n waardevolle voorwerp wees om te bestudeer, omdat dit die enigste liggaam is wat tot dusver ontdek is wat dalk ’n metaalkern is.
Die sending is in Januarie 2017 deur Nasa goedgekeur en sou aanvanklik in Oktober 2023 gelanseer word om die asteroïde in 2030 te bereik. In Mei 2017 is die datums vervroeg tot onderskeidelik 2022 en 2026.
Palawan
Palawan (Cebuano: Pulo sa Palawan; Tagalog: Pulo ng Palawan) is die vyfde grootste eiland van die eilandnasie Filippyne, na Luzon in die noorde, Mindanao in die suide, Samar in die ooste en Negros in die middel. Dit is in die weste van Filippyne geleë en vorm 'n provinsie op sy eie. Palawan grens in die noordweste aan die Suid-Chinese See en in die suidooste aan die Sulusee; albei behoort tot die Stille Oseaan.
Palawan beslaan 'n oppervlakte van 12 188,6 km² en het 'n bevolking van 886 308 in 2015 gehad. Verder suid is die eiland Borneo en net noordoos Mindoro geleë. Soms word Palawan as deel van die eilandgroep Luzon beskou.
Fritz Wendhausen
Fritz Wendhausen (7 Augustus 1890 – 5 Januarie 1962) was 'n Duitse regisseur, skrywer, en akteur. Hy was bekend vir sy rolle in die rolprente Der steinerne Reiter (1923), Der Kampf des Donald Westhof (1927), The Black Whale (1934), en Peer Gynt (1934).
Evelyn Young
Evelyn Young (17 November 1915 – 14 Februarie 1983) was 'n Amerikaanse aktrise. Sy was bekend vir haar rolle in die rolprente Girls of the Road (1940), He Stayed for Breakfast (1940), Prairie Schooners (1940), en The Wildcat of Tucson (1940).
Sarah Barrand
Sarah Barrand (gebore 1 Januarie 1985) is 'n Engelse aktrise. Sy is bekend vir haar rolle in die rolprente Stag Night (2008) en The Kid (2010), en in die televisiereekse Footballers' Wives (2002) en Footballers Wive$: Overtime (2005).
Kat (fort)
'n Kat is 'n verhoging waarop kanonne binne-in 'n fort geplaas kon word.
Hoëre vesting
So 'n verhoging is 'n mensgemaakte heuwel of selfs 'n groot wal hoër as die vestingmure. Omdat die kanonne dan hoër geleë was as die kanonne op die omringende buitemure het hulle óór daardie kanonne heen geskiet. So is dikwels groter vuurkrag en 'n groter reikwydte verkry. Maar die nadeel was dat die kanonne op die kat 'n maklike skyf vir die aanvallers was.
Kasteel die Goeie Hoop
Weens die Kasteel se lae ligging was dit kwesbaar vir geweervuur vanaf die berghange. In 1685 het kommissaris Hendrik Adriaan van Reede tot Drakestein aan Simon van der Stel opdrag gegee dat 'n kat oor die binneplaas van die Kasteel gebou word vanaf die bastion Katzenellenbogen dwarsoor na die middelpunt tussen die bastions Leerdam en Oranje. Dit het die binneplein in twee verdedigbare dele verdeel en 'n tweede lyn van verdediging geskep sou die die vyand die hoofingang stormloop. So is ekstra beveiliging vir die bastion Nassau verkry. Drie poorte in die kat het toegang van die een na die ander binneplein gegee. Dit is in 1695 voltooi. Tydens die VOC-bewind is verskeie geboue weerskante van die kat opgerig, soos byvoorbeeld die goewerneurswoning, huise vir senior amptenare, kantore en lokale vir die Politieke Raad, die howe en 'n raadsaal. Pinksterdag 22 Mei 1695 is die eerste erediens in een van die sale gehou. Later was dit ook die ontvangs- en danssaal van lady Anne Barnard. Tydens die hele VOC-tydperk en die eerste dekade van die Britse bewind was die kat die sentrum van die gesag en die sosiale lewe aan die Kaap.
De Kat
Goewerneur Cornelis Jacob van de Graaff het ingrypende verbeterings aan die Kasteel laat aanbring. Voor die ingang van die goewerneur se huis, die sale en kantore het hy 'n dekoratiewe balkon met 'n dak en 'n stel trappe van blou klip in die Rococo-styl laat bou. Hierdie oordekte stoep het mettertyd die naam van De Kat gekry. Daar word aanvaar dat Anton Anreith en Louis Thibault verantwoordelik was vir die ontwerp en bou van De Kat. Die vier houtpilare en twee halfpilare teen die muur, die beeldhouwerk, die Nederlandse leeu op 'n skild, die groot kiaatdeur, die houtsneewerk en geelkoperknoppe getuig van hul werk. Hooggeplaaste besoekers op skepe wat die Kaapse hawe aangedoen het en wat die goewerneur kom groet het, is deur die hoë amptenare seremonieel op De Kat ontvang.
Peter Hermann (akteur)
Peter Hermann (gebore 15 Augustus 1967) is 'n Amerikaanse akteur. Hy is bekend vir sy rolle in die rolprente United 93 (2006), Edge of Darkness (2010), Trouble with the Curve (2012), en Philomena (2013).
Royal Society of South Africa
Die Royal Society of South Africa is in 1877 gestig as die South African Philosophical Society en in 1899 herdoop. Die stigting se hoofkantoor is in Kaapstad. Lidmaatskap is slegs oop vir professionele wetenskaplikes van naam. Professor Paul Skelton is lid van die stigting. Ander bekende lede: Hendrik Brand, Basil Schonland en Arthur Bleksley.
Flip se Baai
Flip se Baai is 'n baai aan die Tsitsikamakus van Suid-Afrika.
Flip se Baai is nie 'n baai waar Flip ooit gebaai het nie, maar eerder waar Flip gereeld gaan visvang het.
Nagbaai
Nagbaai is 'n baai aan die Tsitsikamakus van Suid-Afrika.
Afstand
Afstand is 'n numeriese beskrywing van hoe ver objekte van mekaar is.
Afstand word tipies gemeet in:
Afstand vs verplasing
Die verskil tussen afstand en verplasing is dat afstand die werklike pad is tussen twee objekte, terwyl die verplasing die korste afstand tussen twee punte is.
Chibok
Chibok is 'n plaaslike regeringsgebied in die Borno-staat van Nigerië. Die hoofkwartier is in die dorp van Chibok. Die dorp het 'n bevolking van 66 105 in 2006 gehad.
Chibok is hoofsaaklik 'n Christelike dorp. Die dorp se poskode is 601.
276 skoolmeisies is op 14 April 2014 deur die militante groep Boko Haram ontvoer.
Dolk
'n Dolk is 'n tipe tweesnydende mes wat mense vroeër dikwels by hul gedra het vir selfbeskerming. Dolke is tydens maaltye ook gebruik om vleis mee te sny. Die gebruik van 'n dolk aan tafel het egter tot 'n einde gekom nadat die Franse kardinaal Richelieu die gebruik daarvan aan tafel verbied het. Die gewone tafelmes is in plek daarvan bekendgestel en sedertdien gebruik.
By die dolk lê die punt van die lem in die verlengde as van die hef van die mes. Die lem is dus simmetries, in teenstelling met 'n gewone mes. Die wapen word gebruik om te steek, te stoot of as sekondêre verdedigingswapen in nabye konfrontasies. Dit is teenswoordig egter 'n wapen wat selde gebruik word.
Net soos die strydbyl is die dolk ontwikkel uit prehistoriese gereedskap. Dolke is oorspronklik van vuursteen, ivoor of been gemaak. Dit word al sedert die vroegste tye van die menslike beskawing as wapen gebruik. Die eerste dolke het in die Bronstydperk in die 3de millennium v.C. verskyn. Die swaard is ontwikkel uit groter dolke, omdat 'n dolk se reikafstand te klein was om effektief te wees teen byle, lanse, pieke en goedendagte ('n tipe wapen wat veral tydens die Slag van die Goue Spore met welslae gebruik is).
In Suid-Afrika is die destydse Eerste Minister, Hendrik Verwoerd, op 6 September 1966 in die Volksraad deur Demetrios Tsafendas, 'n parlementsbode, met 'n dolk doodgesteek.
Dolke vervul in verskeie kulture 'n simboliese funksie, soos byvoorbeeld die Kirpan uit die Sikhisme, wat die draer aan die stryd om regverdigheid en teen onderdrukking moet herinner.
Rolf Wenkhaus
Rolf Wenkhaus (9 September 1917 – 31 Januarie 1942) was 'n Duitse akteur. Hy was bekend vir sy rolle in die rolprente Emil und die Detektive (1931), Spoiling the Game (1932), en S.A.-Mann Brand (1933).
Haliclona polychotoma
Haliclona polychotoma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1885 deur Carter.
Rekenkunde
Rekenkunde het betrekking op die praktiese bewerking van getalle. Die rekenkunde is dan ook vroeër l’arte min ore ("die kleinere kuns") genoem in teenstelling met die meer teoretiese I'arte maggiore ofte wel algebra. Die algebra is veral toegespits op die teorie van rekenkundige bewerkings en die oplos van vergelykings.
Die onderskeid tussen rekenkunde en algebra kan egter nie altyd baie skerp getref word nie. Die kuns van die rekenkunde word al lank bedryf, en dit was 'n praktiese vaardigheid wat byvoorbeeld deur priesters, astroloë en handelaars in Egipte, Babilonië en China beoefen is.
Ontwikkeling
Op hierdie kerfstokke is kort kerfies in groepies van 5, asook 'n aantal langer kerwe aangebring. Dit dui daarop dat daar lank voor die geskrewe woord reeds ŉ getalbegrip was. Die rekenkunde is veral sterk gestimuleer deur die handel (ruilhandel) wat tussen die ou volke gedryf is. By 'n gebrek aan hulpmiddels is die vingers eers gebruik om mee te tel. Dit het aanleiding gegee tot die ontwikkeling van talle vingerrekenstelsels, wat vir 'n lang tyd in stand gebly het.
Dit is dus nie verbasend dat die tientallige (desimale) stelsel byvoorbeeld met die eeue so sterk ontwikkel het nie. Naas die vingerrekening is die kerfstokrekening ook vir 'n tyd bedryf, maar die beste vordering is gemaak met die gebruik van die telraam of die abakus. Dit het uit ŉ raamwerk met lyne of drade bestaan waarop byvoorbeeld krale ingeryg was. Die drade het die eenhede, tientalle, honderdtalle, ensovoorts, voorgestel, terwyl die krale die hoeveelheid van elk aangedui het.
Die Romeine was veral lief vir die klein handabakus, wat selfs vandag nog in Japan, China en die Midde-Ooste op groot skaal gebruik word. Dit is opvallend dat die Romeine by die abakus 'n posisiestelsel gehad het wat nie in hulle getalstelsel (Romeinse syfers) voorgekom het nie. Na die verval van die Romeinse beskawing het die abakus in die 11e en 12e eeu in Europese kloosters opgeduik. Die abakus is byvoorbeeld op perkament geteken en skyfies in die plek van krale gebruik. In Wes- en Sentraal-Europa is die abakus mettertyd deur 'n lynrekenstelsel vervang.
Haliclona poecillastroides
Haliclona poecillastroides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Rekenkunde
Ontwikkeling
Aan die begin van die 13e eeu is die Arabiese syferstelsel en –rekenkunde in Europa bekend gestel. Die stelsel het die algoritmes bevat wat vandag nog vir die 4 basiese bewerkings (optel, aftrek, vermenigvuldig, deel) gebruik word. Die abakus is toe ook deur potlood en papier vervang. Die Italiaanse koopman en geleerde Leonardo van Pisa (1170 -1250), ook bekend as Fibonacci, het hom veral vir die invoer van die Arabiese wiskunde beywer. Spoedig het die leerlinge in Venesië onderrig in die nuwe rekenkunde ontvang. Daar was egter ook hewige verset teen die sogenaamde Moslemse nuwigheid.
Haliclona poecillastroides
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1969 deur Vacelet.
Rekenkunde
Ontwikkeling
Die syfers kon volgens die syferteenstanders te maklik vervals word, en daaruit het die gebruik voortgespruit om 'n bedrag op 'n tjek in syfers sowel as woorde te skryf. Die gebruik van syfers is in een stadium selfs heeltemal verbied. Die eenvoud en die doeltreffendheid van die syferrekenkunde het egter die oorhand gekry, te meer aan die hand van die ontwikkeling van die wis- en natuurkunde, waarin ingewikkelde berekenings gedoen moes word.
Die Skotse wiskundige John Napier (1550 -1617) het ŉ belangrike bydrae gelewer tot die vereenvoudiging van rekenkundige bewerkings. Hy het onder meer die vermenigvuldiging van getalle vereenvoudig tot 'n optel van die getalle. In die 17e en 18e eeu is uitvoerige berekeningstabelle opgestel waaruit die antwoorde van berekenings regstreeks afgelees kon word. Dit het egter meegebring dat bewerkings dikwels lomp in plaas van eenvoudig was.
Uitvinders het toe met rekenmasjiene begin eksperimenteer waarmee die beperking van tabelle uitgeskakel kon word. Eenvoudige bewerkings is met behulp van hoofrekene en uitvoeriger berekenings met behulp van rekenmasjiene gedoen. Hoewel rekenmasjiene baie daartoe bydra om berekenings te vergemaklik, moet die gebruiker daarvan egter steeds die nodige insig in die rekenkunde verwerf om te weet watter resultate hy kan verwag.
Berekenings
Die rekenkunde is gerig op praktiese berekenings met getalle, dit wil sê doelgerigte bewerkings waaruit 'n antwoord in syfers verskaf word. Afgesien van die basiese berekenings, naamlik optel, aftrek, vermenigvuldig en deel, is daar ook die sogenaamde magsverheffing, worteltrekking, ensovoorts.
Optelling
Die handeling van tel is die eenvoudigste rekenbewerking waarby 'n getal met bepaalde inkremente vergroot word (1, 2, 3 ... of 5, 10, 15 ... ensovoorts). Daaruit spruit willekeurige vermeerdering waarby 'n optelbewerking dan gedoen word (5 + 3 = 8). In die voorbeeld 5 + 3 = 8 word die nuwe hoeveelheid (8) die som genoem en 5 en 3 die terme, terwyl + die teken van handeling is.
Oor die algemeen kan die algebraïese vergelyking a + b= c gebruik word, waar a en b willekeurige getalle kan wees. Alle optelberekenings kan teruggevoer word na die optel van 2 enkelsyfergetalle volgens die algoritme of optelmetode wat in die onderstaande opteltabel verskyn. (5 (in die horisontale kolom) + 5 (in die vertikale kolom) = 10.) Verder kan elke getal in bepaalde eenhede ingedeel word, naamlik eentalle, tientalle, honderdtalle, ensovoorts.
Vermenigvuldiging
Vermenigvuldiging kan as 'n herhaalde optelling beskou word, byvoorbeeld 4 + 4 + 4+ 4 + 4 = 20. Aangesien die term 4 egter 5 keer daarin voorkom, word dit ook geskryf as SX 4 = 20. Die algemene skryfwyse is a X b = c of a.b. = c, waar c die produk van a en b is. Die algoritme van vermenigvuldiging kan ook in 'n vermenigvuldigingstabel saamgevat word.
Deling
Deling is die omgekeerde bewerking van vermenigvuldiging. Die algemene skryfwyse is a/b = c, waar a die deeltal is, b die deler, c die kwosiënt en / die teken vir deel. Deling kan herlei word tot ŉ herhaalde aftrekking, en die algoritme van deling kan ook uit ŉ vermenigvuldigingstabel gevind word.
Magsverheffing
Wanneer vermenigvuldiging met 'n bepaalde faktor herhaal word, byvoorbeeld 3 X 3 X 3 X 3 X 3, word dit ook geskryf as 35, waar 3 die grondtal en 5 die eksponent is. By die berekening van byvoorbeeld 35 word die resultaat (243) dikwels die mag genoem. Die algemene skryfwyse is ab= c, en vir die eksponent 0 is die afspraak dat a0= 1. Vir magsverheffing is daar geen spesiale algoritme nie.
Worteltrekking
Worteltrekking is die omgekeerde bewerking van magsverheffing. Waar die antwoord vir die uitdrukking ab by magsverheffing gevind moet word, is die probleemstelling by worteltrekking gewoonlik om die wortel of die grondtal (a) te vind. Die skryfwyse is a= \sqrt[b]{c}, en wanneer b = 2. dit wil sê a2 of a X a word dit 'n vierkantswortel genoem.
Getalstelsels
In die 10-tallige ofte wel die desimale stelsel kan al die getalle in terme van eenhede, meervoude of magte van 10 uitgedruk word. Die getal 1 024 kan byvoorbeeld as volg uitgedruk word:
1 024= 1 X 103+ 2 X 101 + 4 X 100 Oor die algemeen is die skryfwyse
vir enige getal (abcd) in 'n p-tallige stelsel (met gekose grondtal, byvoorbeeld 10, 2, ensovoorts): a X p3+ b X p2+ c X p1 +d X p0=abcd. Die binêre of 2-tallige getalstelsel het net 2 syfers, naamlik 0 en 1. Die desimale ekwivalent van byvoorbeeld die binêre getal 1 101 word as volg verkry:
1101 = 1 X 23 + 1 X 22 + 0 X 21 + 1 X 20 = 13 (desimaal).
Die binêre ekwivalente van die desimale syfers 0 tot 9 word in die tabel aangegee:
0 = 0000
1 =0001
3 = 0011
4=0100
5= 0101
7 =0111
8 = 1000
9= 1001
Jay Hernandez
Jay Hernandez (gebore 20 Februarie 1978) is 'n Amerikaanse akteur en vervaardiger. Hy is bekend vir sy rolle in die rolprente Friday Night Lights (2004), Hostel (2005), Hostel: Part II (2007), en Suicide Squad (2016).
Sabrina Bartlett
Sabrina Bartlett is 'n Engelse aktrise. Sy is bekend vir haar rolle in die televisiereekse Game of Thrones (2011), Poldark (2015), en The Innocents (2018).
Fuller se Baai
Fuller se Baai is 'n baai aan die Indiese Oseaankus van Suid-Afrika.
Pterygodium vermiferum
Pterygodium vermiferum is 'n meerjarige plant en geofiet wat hoort tot die genus Pterygodium. Die spesie is endemies aan die Wes-Kaap en kom van Die Kelders tot by Stanford voor waar dit deel van die fynbos en strandveld is. Die plant het 'n voorkomsgebied van 12 km² en daar is vier subpopulasies. Een subpopulasie is veilig in 'n reservaat maar die ander drie word bedreig deur padkonstruksie, ontwikkeling en indringerplante.
Dotseng
Dotseng (Russies: Доценг, Kalmikies: Дүүцңг) is 'n klein dorpie in Kalmikië, Rusland wat tot die Prijoetnoje Plaaslike Munisipaliteit van die gelyknamige rajon behoort.
Demografie
Volgens Sensus 2010 het Dotseng 29 inwoners gehad. Etniese Kalmikiërs vorm die meerderheid van die dorpie se bevolking.
Geissorhiza confusa
Geissorhiza confusa is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap en kom van die Gifberg tot Franschhoekpas voor.
Haliclona polypoides
Haliclona polypoides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1976 deur Vacelet, Vasseur & Lévi.
Charlotte Beaumont
Charlotte Beaumont (gebore 28 Julie 1995) is 'n Engelse aktrise. Sy is bekend vir haar rolle in die rolprente 6 Bullets (2012) en Jupiter Ascending (2015), en in die televisiereeks Broadchurch (2013).
Klaus Wennemann
Klaus Wennemann (18 Desember 1940 – 7 Januarie 2000) was 'n Duitse akteur. Hy was bekend vir sy rolle in die rolprent Das Boot (1981) en in die televisiereekse Der Fahnder (1984) en Vater braucht eine Frau (1993).
Mindoro
Mindoro (Cebuano: Pulo sa Mindoro; Tagalog: Pulo ng Mindoro) is die sewende grootste eiland van die eilandnasie Filippyne, na Luzon in die noorde, Mindanao in die suide, Samar in die ooste, Negros in die middel, Palawan in die weste en Panay. Dit is in die noordweste van Filippyne geleë. Mindoro grens in die noordweste aan die Suid-Chinese See en in die suide aan die Sulusee; albei behoort tot die Stille Oseaan.
Die Spanjaarde het die eiland Mina de Oro (letterlik: "goudmyn") genoem, waarvan die huidige naam afgelei is.
Ruschia bipapillata
Ruschia bipapillata is 'n vetplant uit die vygiefamilie en is endemies in Suid-Afrika. Dit kom in die Wes-Kaap van Koekenaap tot Klawer voor. Die plant het 'n voorkomsgebied van 2781 km² en daar is minder as tien subpopulasies. Dit is deel van die Weskus-strandveld asook fynbos. Die spesie het habitat afgestaan in die Olifantsriviervallei aan gewasverbouing en die bedreiging bestaan steeds. By die Matsikamma- en Gifberge word die plant bedreig deur oorbeweiding en by Koekenaap deur mynbou aktiwiteite.
Muil se Baai
Muil se Baai is 'n baai aan die Tsitsikamakus van Suid-Afrika.
Muil se Baai is rotsagtig aan weerskante, maar is 'n goeie hengelplek vir kabeljoue en elwe.
Maximiliano Hernández
Maximiliano Hernández (gebore 12 September 1973) is 'n Amerikaanse akteur en skrywer. Hy is bekend vir sy rolle in die rolprente Thor (2011), Warrior (2011), The Avengers (2012), en Captain America: The Winter Soldier (2014).
Tinus Linee
Marthinus "Tinus" Linee (23 Augustus 1969 – 3 November 2014) was 'n Suid-Afrikaanse rugbyspeler. Lee was hoofsaaklik 'n senter. Hy het provinsiale rugby vir die Westelike Provinsie (WP) en Superrugby vir die WP en die Stormers gespeel. Hy het van 1993 tot 1994 in nege toerwedstryde vir die Springbokke uitgedraf, maar het nooit in 'n toetswedstryd gespeel nie.
Hy is op 3 November 2014 aan motorneuronsiekte oorlede. Hy laat sy vrou, Diana, haar twee seuns, asook 'n dogter uit sy eerste huwelik agter.
Sunara Begum
Sunara Begum (gebore 22 September 1984) is 'n Engelse aktrise en vervaardiger. Sy is bekend vir haar rol in die rolprent Our Story Our Voice (2007).
Angel Cartwright
Angela Cartwright (gebore Augustus 17, 1994) is 'n Bahamaanse model en skoonheidskoningin, wenner van Mejuffrou Heelal Bahamas 2022-kompetisie.
Lucille Young
Lucille Young (1892 – 2 Augustus 1934) was 'n Amerikaanse aktrise. Sy was bekend vir haar rolle in die rolprente Sweet Kitty Bellairs (1916) en Fuss and Feathers (1918).
Angel Cartwright
Biografie
Cartwright is gebore en het in Long Island grootgeword. Sy het 'n baccalaureusgraad van die Universiteit van die Bahamas, en beide 'n MBA in internasionale besigheid en 'n MS in finansies van die Florida Internasionale Universiteit.
Oscar II-land
Oscar II Land is die grondgebied tussen Isfjorden en Kongsfjorden op Spitsbergen, Svalbard. Die 30 km lange gletser Sveabreen verdeel Oscar II Land van James I Land.
Die gebied is vernoem na Oscar II van Swede en Noorweë. Ouer naamvariante is Oscar II's Land en Terre Oscar II.
Fritz Wepper
Fritz Wepper (gebore 17 Augustus 1941) is 'n Duitse akteur. Hy is bekend vir sy rolle in die rolprent Cabaret (1972) en in die televisiereekse Der Kommissar (1969), Derrick (1974), en For Heaven's Sake (2002).
Loretta Young
Loretta Young (6 Januarie 1913 – 12 Augustus 2000) was 'n Amerikaanse aktrise. Sy was bekend vir haar rolle in die rolprente The Doctor Takes a Wife (1940), The Stranger (1946), The Farmer's Daughter (1947), en Come to the Stable (1949).
Haliclona pontica
Haliclona pontica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Rosie Bentham
Rosie Bentham (gebore 29 Julie 2001) is 'n Engelse aktrise. Sy is bekend vir haar rol in die televisiereeks Emmerdale (1972).
Haliclona pontica
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1880 deur Czerniavsky.
Anke Pietrangeli
Anke Pietrangeli (gebore 16 November 1982) is 'n Suid-Afrikaanse sangeres wat in Engels sing. Sy was die wenner van die tweede seisoen van die sangkompetisie Idols in 2003.
Christopher Nolan
Christopher Edward Nolan, (gebore 30 Julie 1970) is 'n Britse en Amerikaanse filmmaker. Hy is bekend vir sy rolprente met komplekse storievertelling en word beskou as 'n toonaangewende filmmaker van die 21ste eeu. Sy rolprente het wêreldwyd sowat $5 miljard verdien. Hy is genomineer vir vyf Oscar-toekennings, vyf BAFTA-toekennings en ses Golden Globe-toekennings. In 2015 is hy deur Time Magazine as een van die 100 invloedrykste mense ter wêreld gelys, en in 2019 is hy aangestel as bevelvoerder van die Orde van die Britse Ryk vir sy bydraes tot film.
Nolan het van jongs af 'n belangstelling in rolprentvervaardiging ontwikkel. Nadat hy Engelse letterkunde aan die University College London gestudeer het, het hy verskeie kortfilms gemaak voor sy speelfilmdebuut met Following (1998). Nolan het internasionale erkenning gekry met sy tweede film, Memento (2000), waarvoor hy genomineer is vir die Oscar-toekenning vir beste oorspronklike draaiboek.
Hy het oorgeskakel van onafhanklike na ateljeefilmvervaardiging met Insomnia (2002), en het verdere kritiese en kommersiële sukses behaal met The Dark Knight Trilogy (2005–2012), The Prestige (2006) en Inception(2010); die laaste hiervan het Nolan twee Oscar-benoemings besorg, vir beste rolprent en beste oorspronklike draaiboek. Dit is gevolg deur Interstellar (2014), Dunkirk (2017) en Tenet (2020). Vir Dunkirk het hy twee Oscar-benoemings verdien, insluitend sy eerste vir beste regisseur.
Nolan se werk verskyn gereeld op die lys van beste rolprente van hul onderskeie dekades. Hulle word tipies gekenmerk deur temas van epistemologie en eksistensialisme. Gevul met 'n metafisiese uitkyk, ondersoek hulle etiese gedrag, die konstruksie van tyd en die smeebare aard van geheue en persoonlike identiteit.
Pterygodium volucris
Pterygodium volucris is 'n meerjarige plant en geofiet wat hoort tot die genus Pterygodium. Die spesie is endemies aan die Oos- en die Wes-Kaap. Dit is deel van die fynbos.
Christopher Nolan
Sy werk is deurspek met wiskundig-geïnspireerde beelde en konsepte, onkonvensionele narratiewe strukture, praktiese spesiale effekte, eksperimentele klanklandskappe, grootformaat filmfotografie en materialistiese perspektiewe.
Hy het verskeie van sy films saam met sy broer Jonathan geskryf en vervaardig en bestuur die produksiemaatskappy Syncopy Inc. saam met sy vrou, Emma Thomas.
Otterbaai
Otterbaai is 'n baai aan die Tsitsikamakus van Suid-Afrika.
Otterbaai het waarskynlik sy naam aan die Otterwandelpad gegee. Otterbaai is rotsagtig aan weerskante, maar is 'n goeie hengelplek vir kabeljoue en elwe.
Mary Young (aktrise)
Mary Young (21 Junie 1879 – 23 Junie 1971) was 'n Amerikaanse aktrise. Sy was bekend vir haar rolle in die rolprente The Lost Weekend (1945), To Each His Own (1946), Blondie's Holiday (1947), en Alias Jesse James (1959).
NG gemeente Vergesig (Copperton)
Die NG gemeente Vergesig was 'n gemeente van die Nederduitse Gereformeerde Kerk op die Noord-Kaapse myndorpie Copperton.
Vroeg in 1969 is koper op die plaas Vogelstruisbult ontdek. Teen Oktober en November daardie was daar reeds soveel lidmate hier dat die NG gemeente Prieska besluit om ’n ekstra wyk hier te stig. Teen 1972 was die sieletal van die kerk op Copperton sowat 500. Die skoolgebou was toe nie meer geskik vir dienste nie. ’n Derde leraar word beoog en in Oktober 1974 is die pastorie voltooi. In 1975 begin ds. Ben Smit sy werksaamhede te Copperton. Die gemeente Vergesig is op 9 Maart 1975 gestig. In 1985 was hier net 176 doop- en 285 belydende lidmate.
Vergesig-gemeente ontbind op Sondag 22 November 1987 en skakel in by Prieska.
Ruschia maxima
Ruschia maxima is 'n vetplant uit die vygiefamilie en is endemies in Suid-Afrika. Dit kom in die Wes-Kaap voor vanaf die kus tot by Clanwilliam en die Bobbejaansberge op hoogtes van 300-800 m, die meeste op die noordelike hange. Die spesie is die grootste van die genus. Die plant blom meestal van September tot November en dra pers blomme.
Geissorhiza ciliatula
Geissorhiza ciliatula is 'n meerjarige blomplant en geofiet wat tot die genus Geissorhiza behoort en deel is van die bergfynbos. Die spesie is endemies aan die Wes-Kaap en kom in die Sederberg voor waar twee subpopulasies is. Die plant groei op nat, rots hange en skeure op hoogtes van 1400m en hoër. Die plant word as seldsaam beskou.
Tafelsig
Tafelsig is 'n woonbuurt van Mitchells Plain op die Kaapse Vlakte. Dit is 'n ander plek as Table View in Kaapstad.
Geissorhiza delicatula
Geissorhiza delicatula is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap en kom van Jonaskop in die Riviersonderendberge tot by die Swartbergpas voor.
Billy Herrington
Billy Herrington (14 Julie 1969 – 3 Maart 2018) was 'n Amerikaanse akteur.
Krappe en krewe
Krappe en krewe word op 'n strand of buite op 'n grasperk gespeel waar daar genoeg plek is om rond te hardloop. Dit help met kinders se fiksheid asook om hul reaksietempo te ontwikkel.
Die groep deelnemers word in twee ewe groot spanne verdeel. Die een span word die "krappe" en die ander span "krewe" genoem. 'n Spelleier, gewoonlik 'n volwassene, roep dan óf kr-r-r-ewe óf kr-r-r-appe ('n span se naam) uit, wie dan gejaag en gevang moet word deur die ander span. Die interessantheid van die speletjie is dat "krewe" en "krappe" amper dieselfde klink, altans die begin "krrr-". Jy kan die ander spelers uitdaag/koggel totdat die volle woord, bv. "kr-r-r-r-appe" deur die leier geroep word; as jy dan 'n "krap" is, moet jy hol vir 'n vale voor die "krewe" jou vang!
Die spel volg amper dieselfde reëls as Wolf, wolf, hoe laat is dit? behalwe dat die een span almal wolwe is en die ander span dus almal skape is.
Frank Reynolds
Sir Frank Reynolds (1852–1930) was 'n Natalse suikerpionier en wetgewer. Hy is op 13 April 1852 in Natal gebore en opgelei in Engeland en tree as 'n jongman toe tot die suikerbedryf in Suid-Afrika. Hy was ook lid van die eerste Natalse Parlement en ook van die militêre magte. Hy was die lid vir Umzimkulu na Uniewording. Hy het eiendom besit by Pennington waar hy etlike eerste ministers onthaal het.
Olive Young (aktrise)
Olive Young (21 Junie 1903 – 5 Oktober 1940) was 'n Amerikaanse aktrise. Sy was bekend vir haar rolle in die rolprente Kule Yuanyang (1926), Langnu Qiongtu (1927), Yaoguang Xiaying (1928), en Ridin' Law (1930).
Mikrobiese konsortium
Die konsep van 'n konsortium is vir die eerste keer deur Johannes Reinke in 1872 bekendgestel. Die term is voorafgegaan deur die term simbiose, wat 'n paar jaar later ingestel is in biologie.
Ruschia duthieae
Ruschia duthieae is 'n vetplant uit die vygiefamilie en is endemies in Suid-Afrika. Dit kom in die Wes-Kaap voor vanaf Sedgefield tot by Nature's Valley voor. Die spesie het 'n voorkomsgebied van 191 km² en is deel van die fynbos. Die plant het reeds groot gedeeltes van sy habitat afgestaan aan ontwikkeling, die aanplant van plantasies en indringerplante.
Werner Funck
Werner Funck (4 Februarie 1881 – 6 Oktober 1951) was 'n Duitse akteur, regisseur, en vervaardiger. Hy was bekend vir sy rolle in die rolprente Die Erbin des Grafen von Monte Christo (1919), Maria Evere (1919), ''Auri Sacra Fames, 1. Teil - An der Liebe Narrenseil (1920), en Auri Sacra Fames, 2. Teil - Das Testament eines Exzentrischen'' (1920).
Geissorhiza darlingensis
Geissorhiza darlingensis is 'n meerjarige blomplant en geofiet wat tot die genus Geissorhiza behoort en deel is van die renosterveld. Die spesie is endemies aan die Wes-Kaap en kom by Darling voor. Die plant het 'n voorkomsgebied van slegs 0.008 km² en daar is een populasie van minder as 250 plante wat in 'n klein natuur reservaat groei. Indringerplante is 'n bedreiging.
Haliclona proletaria
Haliclona proletaria is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1908 deur Topsent.
Lujiko
Lujiko is 'n landelike nedersetting in die Ngqushwa Plaaslike Munisipaliteit in die Oos-Kaap van Suid-Afrika. Dit is 22 km suid van Peddie geleë.
Chmeljofka (Astrachan-oblast)
Chmeljofka (Russies: Хмелёвка) is 'n dorpie in Astrachan-oblast, Rusland wat tot die Iwantsjoeg Plaaslike Munisipaliteit behoort. Soos baie ander nedersettings in Kamiziak-rajon, is dit op 'n eiland in die Wolga-rivierdelta geleë. Die dorpie se naam kom van die Russiese woord vir "hops".
Demografie
Volgens Sensus 2010 het Chmeljofka 467 inwoners gehad. Etniese Russe vorm die meerderheid van die dorpie se bevolking.
Harley Bird
Harley Bird (gebore 13 Desember 2001) is 'n Engelse aktrise. Sy is bekend vir haar rolle in die rolprent How I Live Now (2013) en in die televisiereekse Peppa Pig (2004), Doctor Who (2005), en So Sammy (2017).
Presidentstraat-sinagoge
duimnael|regs|270px|Die Presidentstraat-sinagoge van buite gesien.
Die Presidentstraat-sinagoge was die eerste sinagoge in Transvaal.